
****

**ГОДИШЊИ ИЗВЕШТАЈ О ПОСЛОВАЊУ ЗА 2022. ГОДИНУ**

Ниш, април 2023. године

**С А Д Р Ж А Ј**

**1. Извештај о раду** ........................................................................................................ 3

**2.** **Промотивне активности**

2.1. Туристичка промоција на домаћим и међународним сајмовима ........................... 4

2.2. Учешће на тематским манифестацијама .................................................................. 8

2.3. Промотивне кампање у иностранству ...................................................................... 8

**3. Издавачка делатност и маркетиншка промоција**

3.1. Дигитални маркетинг ............................................................................................... 9

3.2. Промоција Ниша на домаћем тржишту .................................................................. 9

3.3. Туристичке публикације .......................................................................................... 10

**4. Развојне активности**

4.1. Сарадња са Удружењем туристичких водича Србије – Ниш – организована разгледања града за госте града, ТУРИСТИЧКА ОРГАНИЗАЦИЈА НИШ-а и медије.......................................................................................................................... 10

4.2. Визиторски центар „Церјанска пећина“.................................................................. 12

4.3. Сарадња са туристичком привредом града Ниша ................................................. 12

4.4. Формирање Савета Туристичке организације Ниш .............................................. 13

4.5. Организација догађаја и манифестација ................................................................. 13

**5. Финансијски извештај о оствареним приходима и расходима туристичке организације Ниш за 2022. годину** ...................................................................... 17

**6.** **Број запослених у 2022. години** ............................................................................ 18

**7.** **Кредитно задужење** ................................................................................................. 18

**1. Извештај о раду**

Tуристичка организација Ниш је реализовала предвиђене активности које су изазвале велико интересовање потенцијалних туриста и медија. Резултат рада се огледа у значајном повећању броја туриста и ноћења у Нишу у односу на најуспешнију годину за туризам Ниша, односно 2019. годину.

Такође, Туристичка организација Ниш учествује у раду радних група, које су именовали Град Ниш и градске општине, чији је циљ израда неколико различитих стратегија развоја Града Ниша и активно учествује и доприноси планирању будућег развитка града.

Град Ниш је данас позициониран као једна од три најзначајније CITY BREAK и MICE дестинације у Србији, односно дестинација конгресног туризма, што потврђује да је публиковање адекватног часописа, MICE - каталога било у потпуности оправдано и сврсисходно, као и прво представљање на највећем сајму конгресног туризма у Франкфурту.

У складу са усвојеним Годишњим програмом рада са финансијским планом за 2022. годину и делатностима Туристичке организације Ниш које се односе на промоцију туристичког потенцијала Града Ниша, реализоване су следеће активности чији опис следи у наставку овог извештаја.

**ТУРИСТИЧКИ ПРОМЕТ**

**ПЕРИОД ЈАНУАР – ДЕЦЕМБАР 2021/2022**

|  |  |  |  |  |  |  |
| --- | --- | --- | --- | --- | --- | --- |
|  | Јан-Дец  2021 | **Јан-Дец**  **2022** | 21/22 | Јан-Дец 2021 | **Јан-Дец**  **2022** | **21/22** |
|  | **Доласци** | | **%** | **Број ноћења** | | **%** |
| **Укупно** | 69382 | **136230** | **+96** | 163053 | **277396** | **+70** |
| **Домаћи** | 33673 | **61995** | **+84** | 98902 | **144212** | **+45** |
| **Страни** | 35709 | **74235** | **+107** | 64151 | **133184** | **+107** |

Према подацима Републичког завода за статистику, у 2022. години у Нишу боравило је укупно 136230 туриста, што је за 96% више у односу на 2021. годину, од чега је домаћих било 61995 (84% више у односу на 2021.) или 45% од укупног броја гостију, а иностраних 74235 (+ 107%), односно 55% од укупног броја гостију.

Ако посматрамо остварене резултате током године можемо видети потврду тренда раста туристичког промета и снажан опоравак туристичког сектора након пада у 2020. год. Број остварених укупних ноћења у 2022. години показују раст од 70% у односу на 2021. год од чега су домаћи туристи остварили 144212 ноћења (+45% више у односу на 2021. год), што је 52% од укупног броја гостију, а страни туристи 133184 ноћења (+107% више у односу на претходну годину) што је 48% удела у укупном броју туриста.

**ТУРИСТИЧКИ ПРОМЕТ ЗА ГРАД НИШ**

**ЈАН – ДЕЦЕМБАР 2019/2022**

|  |  |  |  |  |  |  |
| --- | --- | --- | --- | --- | --- | --- |
|  | јан-дец 2019 | **јан-дец**  **2022** | 19/22 | јан-дец  2019 | **јан-дец**  **2022** | **19/22** |
|  | **Доласци** | | **%** | **Број ноћења** | | **%** |
| **Укупно** | 134942 | **136230** | **+1** | 229678 | **277396** | **+20** |
| **Домаћи** | 55015 | **61995** | **+12** | 106226 | **144212** | **+35** |
| **Страни** | 79927 | **74235** | **-7** | 123452 | **133184** | **+8** |

У 2022. години остварено је укупно 277396 ноћења што је за 20% више у односу на 2019. годину, годину пре пандемије коју водимо као најуспешнију када је у питању туристички промет током које је оставрено 229678 ноћења, при чему су се остварила очекивања да ће крај године донети нови рекорд у броју остварених ноћења у граду Нишу.

**2. Промотивне активности**

**2.1. Туристичка промоција на домаћим и међународним сајмовима:**

* + **EXPO DUBAI 2022**

У сарадњи са Привредном комором Србије и Туристичком организацијом Србије, на 5. тематској недељи, под називом „Путовања и повезивања“ Dubai EXPO 2020. године представљени су туристички потенцијали Града Ниша и одржани B2B састанци са туроператорима из Дубаија, али и других земаља предсавницима њихових медија.

* + **Међународни сајам туризма EMITT 2022 Истанбул, Турска**

Туристичка организација Ниш по први пут је самостално учествовала на 25. Међународном сајму туризма и путовања – EMITT у Истанбулу, који је одржан од 09. до 12. фебруара 2022. године.

Emitt Turizm Fuari је један од пет највећих сајмова туризма у свету који привлачи више од 40 хиљада посетилаца и важно место професионалних сусрета. Штанд Туристичке организације Ниш су на сајму посетили генерални конзул Србије у Турској, Ивана Пејовић, директор ТО Србије Марија Лабовић, директор ТО Београд Миодраг Поповић и истакли су значај Града Ниша као дестинације која је повезана директним летом компаније Ер Србија, што ће омогућити да Србија привуче још већи број туриста из Турске који могу боравити на већем броју дестинација.

Делегација из Ниша, која је поред представника Туристичке организације Ниш, била сачињена и од представника Града Ниша и Аеродрома „Константин Велики“ из Ниша, као и туристичких агенција и хотела, током трајања Сајма обавила је бројне пословне састанке са турским туроператерима и заинтересованим странкама за Град Ниш и будућу сарадњу, као и међусобну промоцију. Такође, одржани су састанци са директором Националне агенције за промоцију и подршку туризму Северне Македоније, представницима Туристичке организације Бугарске и Туристичке организације Софије. Наступ Туристичке организације Ниш пропраћен је и од стране посетилаца, али и од стране турских медија.

* + **Holiday&Spa Expo Sofia 2022, Софија, Бугарска**

Туристичка организација Ниш представила је туристичке потенцијале Ниша на Међународном сајму туризма у Софији - Holiday&Spa Expo Sofia 2022. Туристичка организација Ниш има дугогодишњу пословну сарадњу са Туристичком организацијом Бугарске и Туристичком организацијом Софије, и у сарадњи са њима на Сајму су организовани пословни сусрети са бугарским туроператерима и актерима туристичке привреде и договорена сарадња за предстојећу сезону.

* + **Међународни сајам туризма Travel Budapest 2022, Будимпешта, Мађарска**

Туристичка организација Ниш представила је туристичку понуду града и околине на једном од најпосећенијих сајмова у источној и централној Европи - Travel Budapest 2022, који се одржао од 03. до 06. марта 2022. године. Презентација Града Ниша на једном од највећих емитивних тржишта организована је у сарадњи са Туристичком организацијом Војводине.

* + **43. Међународни сајам туризма, Београд, Србија**

У периоду од 24. до 27. марта 2022. године одржан је у Београду 43. Међународни сајам туризма. Туристичка организација Ниш представила је на сајму туристичку понуду града

* нове програме разгледања града, активности у околини Ниша са посебним акцентом на Церјанску пећину, сеоска туристичка домађинства, хотелијере, угоститеље, манифестације. Како би допринели и побољшали туристичку видљивост Града Ниша, на штанду Туристичке организације Ниш представили су се и Градска општина Нишка Бања и Дирекција за изградњу града – управљач Церјанске пећине, рецептивне туристичке агенције: Nature travel office, Нитравел, Аеротурс, Мондорама, као и DMC Bleisure, хотели: Тами Ресиденс, Niš city view, Алоха, 018 ин, Лотос, Зен и други, сеоско туристичко домаћинство Имунсан, Nisville, Удружење угоститељских и туристичких посленика града Ниша.

Међународни сајам туризма у Београду, најзначајнија манифестација у земљи и региону Југоисточне Европе била је одлична прилика за промоцију Града Ниша, за чију су туристичку понуду велико интересовање показали како посетиоци тако и медијске куће, блогери и инфлуенсери, познате естрадне личности. Поред тога, Туристичка организација Ниш одржала је и низ пословних састанака. Договорена је заједничка промоција са Туристичком организацијом Србије и Београда за предстојећу сезону, ТО Тиват, Парком природе Пива, настављена сарадња са Националном агенцијом за промоцију и подршку туризму Северне Македоније и Туристичком организацијом Бугарске. Одржан је и важан састанак са директором Института Yunus Emre (Културно одељење Амбасаде Републике Турске у Београду), господином Динсером Шахин и договорена је сарадња на пољу културе, туризма и образовања.

* + **Међународни сајам туризма Place2go, Загреб, Хрватска**

Туристичка организација Ниш, заједно са Туристичком организацијом Србије, Туристичком организацијом Београда и Туристичком организацијом Новог Сада, је представила Град Ниш као city break дестинацију са богатим нематеријалним културним наслеђем и бројним фестивалима током летње сезоне 2022. године.

На организованим В2В састанцима остварене су нове партнерске сарадње и повезивања туроператора из Ниша и Хрватске, Словеније, Индије и Индонезије.

* + **Међународни сајам туризма ITF Slovakiatour 2022, Братислава, Словачка**

Туристичка организација Ниш је представила туристичке потенцијале града на Међународном сајму туризма ITF Slovakiatour 2022 у Братислави, Словачка. Овај сајам је један од највећих и најзначајнијих догађаја туристичке привреде у Словачкој. Туристичка организација Ниш је учествовала на заједничком штанду са Туристичком организацијом Војводине и Туристичком организацијом Београд, на коме је одржана и прес - конференција којој су присуствовали медији и туроператори из Словачке, као и представници наше амбасаде у Братислави.

* + **Међународни сајам конгресног туризма IMEX Frankfurt 2022, Франкфурт, Немачка**

На Међународном конгресном сајму туризма IMEX Frankfurt 2022, одржаном у периоду од 31. маја до 02. јуна 2022. године у Франкфурту у Немачкој, Туристичка организација Ниш је први пут представила Град Ниш. На заједничком штанду, у организацији Туристичке организације Србије и Конгресног бироа Србије, Туристичка организација Ниш је представила Град Ниш као будући центар конгресног туризма југоисточне Србије и иделану дестинацију за организацију, како пословних састанака и догађаја, тако и пословних путовања за пословне посетиоце – организаторе конгреса и других догађаја, туристичке агенције и туроператоре из целог света. Осим пословних посетилаца, наступ Туристичке организације Ниш и Србије забележен је и у Фракнфуртским медијима.

* **Међународни сајам туризма у Новом Саду**

Међународни сајам туризма у Новом Саду ове године одржан је у периоду 17. до 19. новембра 2022. године, у халама Новосадског сајма. Заједничким наступом са Градском општином Нишка Бања и Институтом „Нишка Бања“, Туристичка организација Ниш представила је туристичку понуду Града Ниша.

Сајам је окупио више од 250 учесника - излагача на штандовима из Србије, Босне и Херцеговине, Републике Српске, Северне Македоније, Хрватске, Словеније, Мађарске, Турске, Румуније, Кипра, Бугарске, Ирака и Аустрије. Фокус овогодишњег сајма, који се одржавао по 53. пут, је на рецептивном туризму региона, а Црна Гора је земља - партнер сајма.

* **Међународни сајам туризма и сеоског туризма у Крагујевцу**

Туристичка организација Ниш предсатвила је и промовисала туристичке атракције и локалитете града и околине на 13. Међународном сајаму туризма и сеоског туризма који је одржан у хали „Шумадија сајма“ у периоду од 24. до 26. новембра 2022. године. У циљу представљања туристичких потенцијала Србије и земаља региона, под слоганом „Изабери своје путовање“ сајам је окупио бројне излагаче, националне регионалне и локалне туристичке организације, туристичке агенције, хотелијере, туристичке центре, бањска лечилишта, сеоска домаћинства, винарије и дестилерије. Организатор сајма је Градска Туристичка Организација Крагујевац и Шумадија сајам, а под покровитељством Министарства туризма и омладине и града Крагујевца.

* + **Међународни сајам туризма и конгресног туризма - Travel Turkey Izmir International Tourism Fair&Congress, Измир, Турска**

Туристичка оррганизација Ниш представила је туристичку понуду Града Ниша, са акцентом на конгресни туризам, на Међународном сајму туризма и конгресног туризма у Измиру - Travel Turkey Izmir International Tourism Fair&Congress, кроз заједнички наступ на штанду Националне агенције за промоцију и подршку туризма Северне Македоније, промовишући такође и заједнички пројекат Србије, Албаније и Северне Македоније – „Отворени Балкан“.

Travel Turkey Izmir International Tourism Fair&Congress један је од најзначајнијих скупова туристичког сектора у Турској, одржан је 16. пут за редом, у периоду од 08. до 10. децембра 2022. године у организацији TURSAB Exhibition Services Inc. Co. и Сајамских услуга општине Измир, под покровитељством турског Министарства културе и туризма.

16. Међународни сајам туризма и конгресног туризма у Измиру угостио је 610 излагача из 16 земаља а посетило га је више од 38 хиљада људи. На сајму су учествовала министарства, конзулати, развојне агенције и дирекције за културу и туризам, туристичке агенције и туроператери, туристичке организације, представници MICE индустрије, хотелијери и угоститељи, авио компаније и превозници, софтверске компаније, представници IT сектора у туризму, туристички медији и други.

**2.2. Учешће на тематским манифестацијама**

* + **Београдски манифест**

Туристичка организација Ниш учествовала је на манифестацији „Београдски манифест“, у периоду од 27. до 29. маја 2022. године, која се ове године одржавала на једној од најатрактивнијих локација у Београду, на Савској променади.

Током три дана трајања фестивала, Туристичка организација Ниш је бројним посетиоцима, како домаћим тако и великом броју туриста који су боравили у прес Туристичка организација Ниш представила туристичке програме у Нишу и предстојеће фестивале и догађаје.

* + **Београдски туристички & MICE форум**

Туристичка организација Ниш учествовала је на Београдском туристичкоом & MICE форуму, у периоду од 19. до 20. октобра 2022. године, са темом „Отворени Балкан - Како га разумети и испунити заједничким садржајем“. Први дан форума био је предвиђен за „програм умрежавања“ ради што бољег упознавања учесника, док је други дан опредељен за конференцију коју чине предавања, панели и друге активности. Учесници су имали прилику да слушају предавања еминентних говорника из света туризма и то, туристичких организација, туристичких кластера, конгресног бироа и најважнијих компанија које послују у туристичкој бранши.

**2.3. Промотивне кампање у иностранству**

* + **Промоција туристичке понуде Ниша у Софији**

Туристичка организација Ниш је учествовала на промоцији туристичке понуде у Софији, у организацији Туристичке организације Београда, која је била одржана у Гранд Хотел Милленниуму, 21.октобра 2022. године. Тим поводом одржане су презентације туристичке понуде градова, где је Туристичка организација Ниш својим наступом изазвала велико интересовање за програм Новогодишњи дани у Нишу. Своју туристичку понуду презентовали су ТО Београд, ТО Србије, ТО Сокобања и хотелијери Врњачке Бање, након чега су одржани и Б2Б састанци представника привреде из Србије са преко тридесет водећих бугарских туроператера и осталих носиоца бугарске туристичке привреде. Поред делегације Туристичке организације Ниш, на састанцима су учествовале и рецептивне туристичке агенције из Ниша: ТА Мондорама и Блеасуре ДМЦ из Ниша. Скупу су се обратили заменица министра туризма Бугарске, Пламена Заyачка, амбасадор Србије у Бугарској, доц. др Жељко Јовић, господин Бајков (власник једне од највећих туристичких агенција из Бугарске), као и господин Слободан Унковић, помоћник директора ТО Београд.

* + **Директна промоција Ниша у Лариси, Грчка**

Туристичка организација Београда, заједно са Туристичком организацијом Ниш и Туристичком организацијом Лесковац, на позив Управе града Лариса и Привредне коморе, узела је учешће на првом Међунарoдном фестивалу “BARBEQUE FESTIVAL“ који се одржао у периоду од 10. до13. јуна 2022. године у Лариси, главном и највећем граду регије Тесалија, Грчка.

У оквиру промоције Србије у грчком граду Лариса, одржане су све промотивне платформе, B2S, „Street perfomance“, коференција за медије, представљена је туристичка понуда за период лето - јесен 2022. године, свих носиоца туристичке привреде Града Ниша (туристичке агенције, туроператори, хотели, хостели, гастрономија, фестивали, спортски догађаји и др.).

У округу града Ларисе - „Neapoli“, уз пригодан програм, представио се нишки фолклор (академски фолклорни ансамбл ОРО, СКЦ Ниш), као део наше традиције и нематеријалне културне баштине, уз краће представе, уз игру и хор, музички оркестар, гастрономију и туристичку понуду рецептивних туристичких агенција.

**3. Издавачка делатност и маркетиншка промоција**

**3.1. Дигитални маркетинг**

Туристичка организација Ниш активно ради на побољшању и интензивнијем присуству на друштвеним мрежама путем којих промовише град. У оквиру својих налога на најпосећенијим друштвеним мрежама – Фејсбук и Инстаграм, Туристичка организација Ниш промовише културно - историјско наслеђе, природу у околини Ниша, гастрономију, фестивале и манифестације, програме за разгледање града, авантуристичке и друге тематске програме, културне програме осталих институција кулутре у граду, као и све друге туристичке мотиве за привлачење посетилаца.

**3.2. Промоција Ниша на домаћем тржишту - гостовање новинара и ТВ екипа**

Туристичка организација Ниш била је домаћин ТВ екипама Балкан Трип телевизије, eкипи емисије Премијера викенд специјал „ТВ Пинк, као и групи новинара који су боравили у Нишу током манифестације „Дани туризма“. Циљ овог вида промоције је да се домаћи туристи мотивишу и подсете зашто је добро посетити Ниш. Серијали Балкан Трип телевизије посвећени туризму као што су „Срцем кроз равницу“ и „Културиста“, емитоване су током септембра месеца и представиле су Ниш широј публици као пожељну дестинацију било да је у питању културно - историјско наслеђе, гастрономска понуда, природни локалитети, екстремни спортови, авантуре у непосредном окружењу града или вински туризам. Представници Туристичке организације Ниш гостовали су и на локалној радију Радио Глас у емисији „Мој град“ где је такође представљен Ниш као пожењна туристичка дестинација.

Туристичка организација Ниш пружила је логистичку подршку организацији снимања емисије „С Тамаром у акцији“, у периоду од 21. до 26. маја 2022. године, када им је организован обилазак и снимање Тврђаве и центра града, Музеја црквених старина, Музеја индустријске и технолошке баштине, Нишке Бање, припрема бурека.

**3.3. Туристичке публикације**

* + Награда за промотивни материјал о Нишу – „Кофер слова“ у Крушевцу

Туристичка организација Ниш освојила је прву награду, „Златни кофер“ на 18. Међународном фестивалу туристичких публикација у Крушевцу - Кофер слова, у категорији вишелисна туристичка публикација са више од 50 страна. Каталог MICE, који представља туристичке потенцијале нашег града конгресној индустрији, је препознат и од стране стручног жирија туристичког сектора.

* + Награда за промотивни материјал о Нишу- Изложба сувенира и туристичких публикација Лесковац

Туристичка организација Ниш је освојила 1. награду за МICE каталог на јубиларној 15. Изложби сувенира и туристичких публикација Лесковац 2022. коју организује Туристичка организација града Лесковца. МICE каталог намењен је организаторима конгреса, семинара и догађаја у Нишу, кроз који се представљају сви расположиви капацитети и локалитети у граду.

**4. Развојне активности**

**4.1. Сарадња са Удружењем туристичких водича Србије – Ниш – организована разгледања града за госте Града Ниша, Туристичке организације Ниш и представнике медија**

* Туристичка организација Ниш и Удружење туристичких водича Србије – Ниш заједничким ангажовањем раде на унапређењу квалитета туристичке понуде града и квалитета пружања услуга лиценцираних туристичких водича туристима.
* У оквиру годишњих активности, УТВС Ниш, уз подршку Туристичке организације Ниш, организује бесплатне пешачке и аутобуске туре поводом Светског дана туристичких водича, који се обележава сваке године 21. фебруара. Ове године организоване су 3 аутобуске туре, у недељу, 20. фебруара 2022. године.
* Како би се обогатила туристичка понуда града, Туристичка организација Ниш организовала је, у марту месецу, за чланове УТВС Ниш, обилазак Музеја црквених старина у оквиру Саборног храма у Нишу и Музеја Копнене војске Србије, који се налази у Команди Копнене војске у Нишу.
* У оквиру сарадње са Удружењем туристичких водича Србије, Ниш, лиценцирани туристички водичи, чланови удружења, спровели су бројне програме разгледања града за госте Града Ниша и Туристичке организације Ниш, као и блогере и представнике медија – за Тамару Вучић, супругу председника Републике Србије Александра Вучића, за делегације општине и Туристичке организације Бела Паланка, ТО Инђије, ТО Црне Горе, званичну делегацију Полицијске управе Ниш из Хрватске и Немачке, за туристичке новинаре из Северне Македније и travel blogere из Грчке (у организацији Туристичке организације Србије).
* Туристичка оргнаизација Ниш организовала је обилазак најзначајнијих културно – историјских знаменитости Града Ниша, у пратњи туристичког водича, за ученике средњих школа из Пољске, Грчке и Турске, који су боравили у Нишу као гости Гиманзије „9.мај“, а у оквиру пројекта Гимназије и Тима за међународне пројекте – HET – Hold Everyone Together. Пројекат је заснован на важности пружања инклузивних могућности сваком ученику, али углавном ученицима у неповољнијем положају да се придруже друштву и постану компетентнији као појединци, да упознају различите начине учења и размиљшања, да боље разумеју себе и развијају своје социјалне, језичке, предузетничке и дигиталне компетенције- Пројектни тим састоји се од 5 образовних институција из различитих земаља – Србије, Турске, Грчке, Пољске и Румуније, са више од 3700 ученика између 14 и 19 година и 150 наставника са различитим искуствима, знањем и уверењима, али са заједничким циљевима.
* Туристичка организација Ниш организовала је обилазак најатрактивнијих културно историјских локалитета за иностране суденте Филозофског факултета у Нишу, Департмана за психологију, као и за учеснике Међународне конференције урбаног планирања ICUP 2022.
* Туристичка организација Ниш учествовала је у организацији разгледања града Ниша за скуп који је организовала фармацеутска компанија Sandoz, подржавајући на тај начин организацију конгреса, семинара и конференција у Граду Нишу.

**4.2. Визиторски центар „Церјанска пећина“**

Туристичка организација Ниш, као управљач Визиторског центра „Церјанска пећина“ који је изграђен у оквиру пројекта „Increasing the tourist information services in the CBC region", (реф. бр. CB007.1.11.268. Interreg IPA CBC Bugarska – Srbija), организовала је током марта месеца бројне активности сређивања самог објекта у циљу прирпеме за летњу сезону 2022. Такође, отворене су посебне странице на друштвеним мрежама Фејсбук и Инстаграм за промоцију пећине и Визиторског центра.

У оквиру промоције Визиторског центра као и Церјанске пећине, Туристичка организација Ниш је учествовала у припреми и реализацији изложбе „Подземни свет у фокусу“, који је организовала Дирекција за изградњу града (управљач Церјанске пећине). Изложба је одржана у периоду од 18. до 30. марта 2022. године у „Салону 77“ у Нишкој тврђави. Како је година 2021. била проглашена за Међународну годину пећина и краса, Национална асоцијација управљача туристичких спелеолошких објеката у Србији, крајем 2021. године, организовала је и реализовала фото конкурс „Подземни свет у фокусу“, на који је пристигло више од 200 фотографија из пећина у Србији, а једну од награда освојила је и фотографија Церјанске пећине. Изложба награђених, похваљених и још 30 одабраних фотографија одржана је у Народном музеју у Аранђеловцу а затим и у Нишу.

Туристичка организација Ниш је и део радне групе за израду плана управљања спомеником природе „Церјанска пећина“.

У оквиру обележавања Градске славе града Ниша, Светог цара Константина и царице Јелене, организовано је и отварање сезоне у Визиторском центру. Том приликом, планинарски клуб Железничар, уз подршку Туристичке организације Ниш, организовао је у Визиторском центру такмичење у планинарској оријентацији „Куп Константин“. На овом догађају присуствовало је око 200 људи.

Са рецептивном туристичком агенцијом из Ниша, која је спицијализована за авантуристичке програме, Nature travel office, потписан је уговор о пословној сарадњи на промоцији „Визиторског центра Церјанска пећина“. Туристичка агенција Nature travel office реализовала је први промотивни догађај у периоду од 17. до 19. јуна, у оквиру кога је Горска служба спасавања Србије реализовала обуку у Церјанској пећини.

**4.3. Сарадња са туристичком привредом града Ниша**

Туристичка организација Ниш активно сарађује са туристичком привредом града Ниша

* + туроператерима и рецептивним туристичким агенцијама, хотелијерима и удружењима угоститеља. У оквиру пословно - промотивних догађаја у којима Туристичка организација Ниш активно учествује у сарадњи са Туристичком организацијом Србије, реализовани су Б2Б састанци у земљама региона
  + у Будимпешти, Темишвару и Софији, на којима је Туристичка организација Ниш активно учествовала заједно са поменутим представницима туристичке привреде. На овим догађајима одржани су састанци са туроператерима, на којима је договорена директна сарадња.

У организацији Туристичке организације Ниш, делегација из Ниша коју чине представници туристичких агенција и хотелијера, бесплатно је учествовала на Uzakrota Balkans Travel Summit 2022 у Београду, у циљу повезивања са турским туроператерима. Овај самит један је од највећих туристичких конференција намењених туристичким агенцијама, хотелима, авио компанијама, он лајн резервационим системима и путничким агенцијама који повезује највеће компаније, професионалце и стручњаке у области туризма на свету.

**4.4. Формирање Савета Туристичке организације Ниш**

Половином октобра 2022. године, у великој сали Привредне коморе у Нишу је одржан иницијални састанак за формирање Савета Туристичке организације Ниш, који представља партнерство међу представницима из сектора јавног, приватног сектора и цивилног друштва, који су у директној и индиректној вези са туризмом. Савет Туристичке организације Ниш формиран је након позитивних резултата Радне групе за формирање и развој туристичког производа, коју је Туристичка организација Ниш основала 2021. године. Осим саветодавне улоге и усмеравања рада Туристичке организације Ниш, циљ формирања Савета је да се организовано бавимо унапређењем и развојем Града Ниша као туристичке дестинације. На састанку су идеју о формирању Савета, Годишњи програм рада Туристичке организације Ниш за 2022. годину и предстојеће активности представиле градска већница за културу и туризам, Адриана Анастасов и в.д. директора Туристичке организације Ниш, др Драгана Божић.

Дана 10. новембра 2022. године, у великој сали Регионалне привредне коморе у Нишу, одржана је друга седница Савета Туристичке организације Ниш. На седници је представљен предлог Годишњег програма рада Туристичке организације Ниш за 2023. годину, при чему су усвојени предлози чланова Савета за предстојеће активности, а које ће бити уврштене у предлог Годишњег програм рада Туристичке организације Ниш за 2023. годину.

**4.5. Организација догађаја и манифестација**

* **Куп Радивој Кораћ**

Туристичка организација Ниш, као део организационог одбора Купа Радивојa Кораћа, пружила је подршку овом такмичењу, као и логистичку подршку пратећој манифестацији овог догађаја која промовише спорт под називом „Зид трофеја и медаља“, а која је одржана у периоду од 17.02. до 20.02.2022. године у Обреновићевој улици.

* **Удружење хотелијера Србије ХОРЕС – Clean & Safe програм**

Као одговор на изазове које је пандемија COVID-19 ставила пред туристички сектор, Пословно удружење хотелско - угоститељске привреде Србије „ХОРЕС“ започело је реализацију другог дела развоја добровољне сертификационе шеме „Чисто и сигурно“. Ова мера има за циљ да се развију здравствено безбедносни протоколи у туризму, као и да се обуче туристички радници за њихову примену, како би се смањили ризици од ширења вируса у туристичким објектима.

Планирана обука одржана је 12. марта 2022. год. уз подршку Туристичке организације Ниш, као локалног партнера, који је пружио логистичку подршку за организацију ове обуке, као и у виду позива потенцијалним учесницима обуке, па су тако, на позив Туристичке организације Ниш, овој обуци присуствовали бројни учесници из сектора хотелијерства и угоститељства, предстваници удружења угоститеља Ниша и околине, као и запослени у Туристичким организацијама градова и општина наше регије.

У току је припрема догађаја на који ће бити позвани полазници тренинга и на коме ће се вршити подела сертификата, као потврде да су оспособљени за прихват гостију у условима пандемије проузроковане COVID – 19, као и пакет за дезинфекцију који се донира из овог пројекта.

* **Подршка пројекту омладинске размене**

Туристичка организација Ниш пружила је логистичку подршку Ерасмус Плус пројекту омладинске размене, у организацији удружења „Алијанса омладинских радника“. Укупно су организоване 4 размене, три су реализоване у мају месецу, а једна је реализована у јулу месецу, на којима је учествовало преко 200 младих из Европе (Велике Британије, Литваније, Летоније, Естоније, Шведске, Данске, Пољске, Турске, Италије, Француске, Северне Македоније и Бугарске). Поред едукативног дела размена и радионица на којима су учествовали, организатори је, у сарадњи са Туристичком организацијом Ниш, организовао и излете и обиласке Града Ниша и околине, како би се полазници упознали са културно – историјским наслеђем и природним богатсвом Града Ниша.

Туристичка организација Ниш активно је пружала подршку раду Канцеларије за младе Града Ниша путем издавања туристичког промотивног материјала о граду за све госте из Србије и иностранства који су посетили Ниш у оквиру активности које је организовала ова канцеларија.

* **Градска слава Свети цар Константин и царица Јелена**

Туристичка организација Ниш узела је учешће у организацији и реализацији бројних културно - уметничких и музичких догађаја, који су се организовали у оквиру обележавања градске славе Свети цар Константин и царица Јелена, у чијој реализацији је учествовало више од 2.500 извођача.

* **Креирање новог туристичког производа „Нека грли се север и југ“**

Креирање новог туристичког производа „Нека грли се север и југ“ Туристичка организација Ниш и Туристичка организација општине Инђија потписале су на Међународном сајму туризма у Београду Меморандум о сарадњи у области туризма, а у циљу бољег упознавања традиције, културе и историје, повећања међусобне туристичке размене и побољшања сарадње приватног и јавног туристичког сектора. У оквиру Меморандума о сарадњи договорена је организација заједничке манифестације под називом „Нека грли се север и југ“ која се одржала најпре у Нишу, у оквиру обележавања Градске славе, а након тога, у Инђији, у оквиру обележавања славе ове општине „Духови“, у периоду од 10. до 12. јуна. 2022. године. Туристичка организација Ниш је представила грађанима и туристичко – угоститељској привреди туристичко – културну понуду Града Ниша као и надалеко познату гастрономију. На салашу „Мали Парк“ организовано је „Вече Ниша у Инђији“. Уз богате специјалитете нишких кулинара (хотел Тами Ресиденс, Удружење угоститељско – туристичких посленика Ниш, Удружење угоститеља Константин, Унија пекара Ниш, Дестилерија Мелодија, вина из подрума Малча), а уз звуке џеза и промоције Nisville jazz festivala и бенда Црне Мамбе представљена је гастрономска понуда нашег краја.

У оквиру Етно фестивала који се одржавао у централној градској улици учествовала су и удружења за неговање традиције из Ниша (Актив жена, Вишња и Круна). Представио се и фолклорни ансамбл ОРО из Ниша, док је сам крај програма био резрвисан за надметање женског тамбурашког састава „Ла Банда“ из Новог Сада и трубачког оркестра Саше Крстића из Сурдулице. Нови туристички производ „Нека грли се север и југ“ је потврдио да овакав концепт представљања наших градова, са идејом да различитости у менталитету, може да буде предност у туризму и да ће се ова сарадња наставити и у будуће.

* **Туристичка промоција локалних туристичких организација Србије и Црне Горе**

У оквиру својих туристичких кампања, туристичке организације Златибора и Ивањице, као и Национална туристичка организација Црне Горе организовале су у Нишу промоције својих дестинација, уз логистичку подршку Туристичке организације Ниш.

* **„Дани туризма у Нишу“**

Међународни сајам туризма, који се ове године конципиран као део манифестације „Дани туризма у Нишу“ одржан је у периоду од 09. до 11. септембра 2022. године.

Излагачки део овог догађаја, одржан 09. и 10. септембра 2022. године, био је по први пут организован у Тржном центру „Делта планет“, што је допринело бољој видљивости и посећености манифестације. Посетиоци су имали прилику да обиђу штандове излагача који су били постављени у приземљу Делта планета и упознају се са туристичком понудом више од 50 дестинација из Србије, Бугарске, Македоније и Републике Српске.

Првог дана манифестације организована је Конференција о туризму која је била подељена је у два панела и одржана је у биоскопу „Cinegrand“ у Делта планету.

Први панел- ДУАЛНО ОБРАЗОВАЊЕ - решење ка новим квалитетнијим кадровима у туризму, био је посевећен теми дуалног образовања у туризму. На панелу су учествовали др Марија Ранђеловић, доктор комуниколошких наука, члан градског већа за образовање, Момчило Цонић, наставник вештина и куварства на високој пословној школи у Лесковцу, Јелена Чворовић, Регионална привредна комора Нишавског, Пиротског и Топличког округа и Никола Благојевић, Johnson Electric.

Други панел под називом - Трендови и развојне шансе у РУРАЛНОМ ТУРИЗМУ обухватио је представљање доступних фодова и инцијатива за развој руралног туризма у Србији са посебним освртом на ИПАРД програм. Учесници су били Лидија Аћимовић, руководилац Групе за програмирање мера за унапређење квалитета живота у руралним подручјима - Министарство пољопривреде, шумарства и водопривреде; Драгана Стојановић, директорка Регионалне развојне агенције РРА ЈУГ; Милан Богојевић, директор Туристичке организације општине Инђија, Душан Живковић, председник Градске општине Нишка Бања и Љупче Јаневски, директор Националне агенције за подршку туризма Северне Македоније.

Током трајања манифестације организовани су и пратећи садржаји и програми са циљем привлачења што већег броја посетилаца: радионице Народног музеја „Игром кроз збирке музеја“, луткарске представа и наступи плесних група.

Последњег дана организована је студијска посета винарији Малча и конаку „Рамонда“ у Сићеву за учеснике манифестације „Дани туризма“.

* + **Светски дан туризма 27.09.2022. године**

На Светски дан туризма, који се широм света обележава, 27.09.2022. године, Туристичка организација Ниш организовала је у холу Градске куће промоцију винског туризма и винских тура на територији града Ниша. На промоцији су учествовале три винарије из нишког краја: Вински подрум „Малча“, винарија „Изба Јовановић“ и винарија „100 жена“, које су на недавно одржаном сајму вина у Београду „Vine vision on Open Balkan“ освојиле награде и медаље. Дестинацијска менаџмент компанија „BleisureDMC“ представила је винску туристичку туру кроз Ниш под називом „Траговима Римљана“.

* **Дводневни међународни семинар у Нишу - Концепт креирања туристичког производа по заједничком пројекту Србије, Албаније и Северне Македоније - "Отворени Балкан"**

Дводневни међународни семинар - Концепт креирања туристичког производа по заједничком пројекту Србије, Албаније и Северне Македоније – „Отворени Балкан“ у организацији Туристичке организације Ниш , одржан је 24. и 25.октобра 2022. године, у хотелу „Tami Residence“ у Нишу.

Oвај значајан догађај, који је био намењен туристичком сектору Града Ниша, окупио је еминентне говорнике из сектора туризма. Скупу су значајну подршку дали већница за туризам и културу, Адриана Анастасов, као и председник општине Нишка Бања, Душан Живковић.

Предавања о значају креирања заједничког туристичког производа одржали су : др Љупчо Јаневски, директор Националне агенције за промоцију и подршку туризма Северне Македоније, Миодраг Поповић, директор Туристичке организације Београд, др Рената Пинџо, директорка комуникација Савета страних инвеститора, Бора Јовић, власник винарије Малча и председник Удржења винара и виноградара нишког реона, Ана Спасић директорка „Блеисуре ДМЦ“, која је уједно била и модератор семинара и др Драгана Божић, директорка Туристичке организације Ниш.

Након предавања о истраживању тржишта за потребе креирања туристичког производа за пројекат Отвореног Балкана, као и представљања винских тура као туристичког производа, дискусијом учесника семинара и предавача, урађена је и краћа анализа туристичке понуде града Ниша.

**5. Финансијски извештај о оствареним приходима и расходима туристичке организације Ниш за 2022. годину**

У 2022. години, Туристичка организација Ниш је остварила следећи резултати:

* Приходи и примања Туристичке организације Ниш за 2022. годину остварени су у износу од 54.941.322,00 динара.
* Расходи и издаци Туристичке организације Ниш за 2022. годину остварени су у износу од 54.941.322,00 динара.

**6. Број запослених у 2022. години**

У 2022. години, број запослених у Туристичкој организацији Ниш био је у складу са Одлуком о буџету Града Ниша за 2022. годину („Службени лист Града Ниша“, број 124/2021, 85/2022 и 131/2022).

**7. Кредитно задужење**

Туристичка организација Ниш нема кредитних задужења.

Број: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

У Нишу, \_\_\_\_\_\_\_\_\_\_\_ 2023. године

**УПРАВНИ ОДБОР ТУРИСТИЧКЕ ОРГАНИЗАЦИЈЕ НИШ**

Председник

\_\_\_\_\_\_\_\_\_\_\_\_\_\_\_\_\_\_\_\_

Мирјана Тодоровић